নিউজডেস্ক, বাংলাদেশনিউজ২৪x৭.কম  ইসলামিক ফাউন্ডেশন (ইফা) এর মহাপরিচালক শামীম মোঃ আফজালের অপসারণ ও শাস্তির দাবিতে এবং হরতালের পক্ষে গাজীপুরে শুক্রবার দুপুরে বিক্ষোভ মিছিল ও সমাবেশ হয়েছে। জুমার নামাজের পর জেলার কেন্দ্রীয় জামে মসজিদ প্রাঙ্গন থেকে মিছিলটি শুরু হয়ে শহরের প্রধান প্রধান সড়ক প্রদক্ষিণ করে। এর আগে আয়োজিত সমাবেশে জেলা শাখার সহসভাপতি আমীর হোসেনের সভাপতিত্বে হাফেজ মাওলানা শাহজাহান রহমতপুরী, হাফেজ এইচ এম সাইদুর রহমান, আবু জাফর মোঃ সালেহ, মাওলানা নূর আজাদ  প্রমুখ বক্তব্য রাখেন ।  ইমাম প্রশিক্ষণ কেন্দ্রের হলরুমে সম্প্রতি নৃত্য পরিবেশনের নিন্দা জানিয়ে বক্তাগণ ইফার ডিজির অপসারণ দাবি করেন ।  বাংলাদেশনিউজ২৪x৭.কম/প্রতিনিধি/এমএসএ/এসএ.